KLASA: 363-02/22-01/02

URBROJ: 2196-3-02-22-2

Otok, 2. svibnja 2022. godine

Na temelju članka 39. Statuta Grada Otoka (Službeni vjesnik Vukovarsko-srijemske županije broj 14/09, 4/13, 6/18 i Službeni vjesnik Grada Otoka broj 02/20, 02/21 i 03/21), Gradonačelnik Grada Otoka, dana 2. svibnja 2022. godine raspisuje

**JAVNI POZIV**

**za prijem u radni odnos na određeno vrijeme**

**JAVNI RADOVI – RADNIK/CA U ODRŽAVANJU**

Hrvatski zavod za zapošljavanje, Područni ured Vinkovci, je temeljem udjela broja nezaposlenih u odnosu na ukupan broj nezaposlenih Gradu Otoku odredio pravo zapošljavanja 6 osoba u Javnim radovima.

Na temelju gore navedenog Grad Otok, Trg kralja Tomislava 6/A, Otok, raspisuje Javni poziv za prijem u radni odnos na određeno vrijeme u trajanju 6 mjeseci za obavljanje poslova u javnim radovima u Gradu Otoku.

I.

Mjesto rada: Grad Otok, naselja Otok i Komletinci

Broj traženih radnika/radnica: 6

Naziv radnog mjesta: radnik/ca na održavanju

Radno vrijeme: puno radno vrijeme

Razina obrazovanja: bez kvalifikacije, završena osnovna škola, završena srednja škola

II.

Ciljane skupine:

1. osobe u nepovoljnom položaju na tržištu rada, bez obzira na duljinu prijave u Evidenciji: - roditelji sa 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, liječeni ovisnici o drogama, povratnici s odsluženja zatvorske kazne unazad 6 mjeseci od dana podnošenja zahtjeva, osobe uključene u probaciju, pripadnici romske nacionalne manjine, beskućnici/e, hrvatski povratnici/useljenici iz hrvatskog iseljeništva.

1. korisnici zajamčene minimalne naknade sukladno važećem Zakonu o socijalnoj skrbi (dalje u tekstu: ZSS), prijavljeni u Evidenciji.
2. osobe prijavljene u Evidenciji dulje od 24 mjeseca.

**Osoba ne može biti ponovo uključena u potporu javni rad 12 mjeseci nakon prestanka trajanja mjere javni rad za tu osobu.**

III.

Opis poslova:

* evidentiranje i smještaj starih kulturno, povijesnih i etnografskih predmeta,
* čišćenje starih predmeta u mlinu na konjski pogon jedinstvenom spomeniku tradicijskog graditeljstva i mlinarstva u RH,
* uklanjanje dijela raslinja i evidentiranje divljih voćaka (jabuka, krušaka, ...) na pašnjaku Čistine,
* kontrola onečišćenja izgrađenih poučnih staza na Virovima i Ložama,
* sudjelovanje u aktivnostima organiziranja manifestacija Otočkog proljeća, kulturne, gospodarske i športske manifestacije na javnim površinama,
* podjela promidžbenih materijala manifestacije Otočkog proljeća te letaka vezano za zaštitu i očuvanje prirode i vezano za gospodarenje otpadom.

IV.

Kandidati su dužni priložiti sljedeću dokumentaciju za posao:

* popunjeni obrazac prijave na natječaj sa životopisom (**prazan obrazac preuzeti u gradskoj** **upravi**),
* preslika osobne iskaznice,
* dokaz o završenom obrazovanju (svjedodžba) ako se posjeduje,
* potvrda Hrvatskog zavoda za zapošljavanje o duljini prijave u evidenciji nezaposlenih HZZ-a,
* preslika e-radne knjižice Hrvatskog zavoda za mirovinsko osiguranje,
* dokaz da je osoba u nepovoljnom položaju na tržištu rada.

Nepravovremene i nepotpune prijave neće se razmatrati.

V.

Prijave na javni poziv dostavljaju se poštom ili izravno predaju Gradu Otoku, Trg kralja Tomislava 6/A, 32 252 Otok, u roku osam dana od dana objave Javnog poziva, s naznakom „Javni radovi“.

O ishodu izbora kandidata koji ispunjavaju tražene uvjete, podnositelji prijava biti će obavješteni u zakonskom roku.

GRADONAČELIK

Josip Šarić, dipl.ing.